49. schôdza NR SR - 15.deň - B. popoludní
Dátum: 2026-05-06
Poslanec: Petrík, Simona 
Druh vystúpenia: Vystúpenie

Tohto návrhu je podpora rôznych stratégií rodičov s malými deťmi pri plánovaní ich rodičovstva aj vôbec pri plánovaní ich finančnej situácie počas rodičovstva a pri zabezpečovaní starostlivosti o dieťa a vôbec zlaďovaní toho rodinného a pracovného života. Preto prichádzam s návrhom zákona, ktorý zavedie flexibilné poberanie rodičovského príspevku. Povedzme si, ako to je teraz. Teraz je poberanie rodičovského príspevku rigidné. Je skrátka fixne dané a poberá ho vlastne každý rodič v určitej sume. Tá suma je pre rok 2026 buď 500 € 10 centov, to je pre rodičov, ktorí predtým mali nárok na materské a pracovali, alebo je to suma 364,80 €, čiže nižšia suma, ale stále pomerne vysoká pre rodičov, ktorí predtým nemali nárok na materské a nepracovali. Ja navrhujem, aby to obdobie poberania rodičovského príspevku mohlo byť aj skrátené. Teraz je to obdobie fixne dané na tri roky a po skončení materskej alebo otcovskej dovolenky poberá ten rodič každý mesiac túto fixnú sumu, až kým jeho dieťa nedovŕši vek tri roky. Ja navrhujem, aby sa dalo, aby to bolo možné, nikoho do toho nenútime, ale aby to bolo možné pre tých rodičov, ktorým to takto viac vyhovuje, to poberanie alebo tú celkovú sumu, ktorá sa nezmení, dokopy suma sumárum sa nezmení, poberať v kratšom čase. Poberať v kratšom čase. To znamená napríklad po dobu do dovŕšenia dvoch rokov ich dieťaťa. Nie troch, ale o rok menej. A aby ste si to vedeli predstaviť, ten rozdiel tej sumy je, že to teda nebude 500 € mesačne, ako je to fixne doteraz, ale mohlo by to byť až 833,50 € mesačne, pokiaľ si to ten rodič skráti na dobu do dvoch rokov veku svojho dieťaťa, respektíve 547,20 € pri tej nižšej sume. Takže, keď sa na to pozriete, je to až o 300 € vyššia suma mesačne, ako by ju dostával teraz. Je to naozaj veľmi praktická pomoc pre rodičov, ktorí v tom momente nepracujú, minimálne jeden z nich. Stará sa doma o dieťa. A aj v súčasnej situácii, kedy sú naozaj drahé energie, drahé ceny všetkého, tovarov, služieb, potravín, tak toto je naozaj veľmi efektívna a praktická pomoc pre rodičov, že nebudú musieť čakať až do troch rokov veku dieťaťa, ale do dvoch rokov si vyčerpajú tú istú sumu, ale vo väčšej mesačnej sume a takýmto spôsobom si v tej kritickej situácii, keď sa doma starajú o dieťa a vypadáva im minimálne jeden príjem, si lepšie pomôžu, ako hovorím, až do výšky 833,50 € 30 centov. Čiže toto je veľmi, veľmi praktické opatrenie. Opäť hovorím, nestojí štát absolútne nič, pretože nenavyšujeme populisticky žiadne príspevky, len to, čo máme, pomáhame flexibilne rodičom využiť. Takáto úprava je už pomerne dlho zabehnutá v Českej republike, podobne ako iné veľmi dobré opatrenia v oblasti rodinnej politiky dobre funguje. Nevidím jeden dôvod, prečo by takéto niečo nemohlo fungovať aj u nás. A ak sa niekto ozve s nejakou kritikou, že tým pádom pôjdu rodičia skôr do práce, tak týmto ľuďom odkazujem, že už teraz je možné poberať rodičovský príspevok a zároveň chodiť do práce, lebo ten súbeh je možný. To znamená, že keď matka skončí materskú dovolenku a jej dieťa má pol roka, ona de facto aj de jure môže ísť pracovať a o rodičovský príspevok nepríde. Čiže o toto tu nejde. Tu nejde o to, že my chceme nasilu ženy vrátiť skôr do pracovného procesu. Tie sa už do pracovného procesu môžu vrátiť aj tak. Mne ide len o to, aby rodičia počas tých prvých rokov života svojho dieťaťa mali mesačne skrátka vyššiu sumu k dispozícii na svoj rodinný rozpočet. A je tam ešte jedna zmena, ktorú navrhujeme. A tou je rozšírenie okruhu osôb, ktoré sú oprávnené poberať rodičovský príspevok, o blízku osobu rodiča, ktorá sa spoločne s rodičom podieľa na starostlivosti o dieťa a žije s rodičom dieťaťa v spoločnej domácnosti. Tou je napríklad starý rodič, pretože existuje... Naozaj máme rôzne typy rodín na Slovensku, ako aj kolega Sabov v predošlom bode povedal, existujú rodiny, kde sú jednorodičia z rôznych dôvodov, napríklad, že naozaj druhý partner zomrie alebo nejaví záujem o starostlivosť dieťaťa. Nemá financie na to, aby to dieťa nejakým spôsobom podporoval, ale stará sa oň. Minimálna byrokracia, množstvu, množstvu 10 000 rodín na Slovensku by to určite zlepšilo ich životný štandard a preto vás prosím o jej podporu. Ďakujem pekne. Pani poslankyňa, zaujmite